Premijer Kraljevstva Fidži
<s>Premijer Kraljevstva Fidži (engleski: Premier of the Kingdom of Viti) bio je šef kabineta (vlade) Kraljevstva Fidži u periodu od 1871. do 1874. godine.</s><s>Tokom 1871. godine, ratu Seru Epenisa Cakobau proglasio se kraljem Fidžija (Tui Viti), što ostali plemenski čelnici nisu automatski prihvatili, ali su popustili nakon što ih je počasni britanski konzul, John Bates Thurston, uvjerio kako će nova država biti ustavna monarhija u sa stvarnom vlašću u rukama Zakonodavne skupštine i kabineta, kojima će dominirati doseljenici iz Australije.</s>

<s>Nakon što su ostali plemenski čelnici pristali, formirano je Kraljevstvo Fidži s Cakobauom kao kraljem, s tim da su istovremeno utemeljene i Zakonodavna skupština i kabinet.</s><s>Na čelu kabineta bio je premijer (Premier), što je bio prvi put u historiji Fidžija da je ta politička funkcija postojala u toj zemlji; premijer Fidžija ponovo se pojavio tek 1970. godine, nakon dokidanja britanske kolonijalne uprave.</s><s>Nakon ukidanja monarhije i formiranja kolonije, funkcija premijera je, zajedno s ostalim tada postojećim vladinim funkcijama, ukinuta.</s>

<s>U kratkom periodu u kojem je Kraljevstvo Fidži postojalo, izmijenila su se trojica premijera:</s>

<s>Sydney Burt (1826. – 1892.), koji je bio premijer od 5. lipnja 1871. do 18. svibnja 1872. godine.</s><s>George Austin Woods (1828. – 1905.), koji je bio premijer od 18. svibnja 1872. do 23. ožujka 1874. godine.</s><s>John Bates Thurston (1836. – 1897.), koji je bio vršitelj dužnosti premijera od 23. ožujka 1874. do 10. listopada 1874. godine.</s>

<s>Historija Fidžija</s>

